**Referat - Aftagerpanelmøde 6. oktober 2016 på CBS**

Deltagere: David Garde-Tschertok (DGT), Ulla Bjerre-Christensen (UBC), Søren Nielsen (SN), Dorte Kulle (DK), Karen Monies (KM), Lars Birch Andreasen (LBA), Lone Dirckinck-Holmfeld (LDH), Janni Nielsen (JN), Oluf Danielsen (OD), Birgitte Holm Sørensen (BHS), Ditte Kolbæk (DKO), Rikke Ørngreen (RØ), Julie Søder Nielsen (JSN), Julie Christiansen (JC) og referent Pia Thorsen (PT)

Afbud: Gitte Møldrup Nielsen, Marianne Lykke, Christian Dalsgaard, Birthe Friis Mortensen

|  |
| --- |
| Opsummering af beslutninger (til opfølgning) |
| Styrke samarbejde i forhold til nye målgrupper   * Erhvervstoning   + Initiativet kan bredes ud, da det både er relevant for erhvervsliv og for organisationer.   + Danmarks læringsfestival; MIL bør medbringe oplæg/projekt om erhvervstoning * Erhvervsuddannelser   + Mulighed for at udvikle Erhvervs-ph.d.; dannelsesaspektet i brug af data * Sundhedsplatform   + Hele Region Hovedstaden implementerer netop dette – det kunne være en mulig målgruppe |
| Nye initiativer:   * Udvikling af nye moduler og initiativer ift. universiteterne   + MIL bør udvikle valgmodul som er rettet mod universitetsuddannelserne idet de ikke har stor fokus på pædagogisk it |

**1. Velkomst ved LDH og præsentationsrunde**

**2. Godkendelse af dagsorden**

Godkendt

**3. Siden sidst (LBA)**

* MIL har eksisteret i 17 år. Efter to år med mindre optag i 2013 og 14 har tilmeldinger de seneste år igen været stigende og vi nærmer os igen de 30 årselever (60 deltidsstuderende)
* Alle Masterprojekter kan tilgås via Aalborg Universitetsbibliotek:  
  <http://projekter.aau.dk/projekter/da/studentthesis/search.html?search=MIL&advanced=true&type=%2Fdk%2Fatira%2Fpure%2Fstudentproject%2Fstudentprojecttypes%2Fstudentproject%2Fmasterprogrammethesis&education=6139246>
* Gæsteforelæsninger det sidste år:
  + Oktober 2015: Jesper Sonne - Om en alternativ tilgang til kompetenceudvikling af medarbejdere i globale virksomheder så de kan drage fordel af at arbejde i et virtuelt miljø.
  + Januar 2016: Ole Fogh Kirkeby - Forandringsledelse
  + September 2016: Malene Charlotte Larsen - Et snap af intimitet – børn og unges fotodelingspraksisser på sociale medier
* Mil studerende har deltaget i Edulearn konference (MIL betaler deltagelse i konferencen, hvis de studerende vil skrive et paper med udgangspunkt i deres masterprojekt)
* Aarhus Universitet (AU) er igen aktivt med i MIL
* Valgmoduler forår 2017 (se <http://www.mil.aau.dk/?cat=32>)
  + Innovative pædagogiske praksisser for læreteams
  + Lokationsbaseret læring
  + Ikt: Projektledelse i skoleudvikling
  + It-baserede læringsdesign på erhvervsuddannelserne

samt 2 nye erhvervsrettede moduler:

* + Online ledelse og samarbejde
  + Ledelse af uformel læring i online teams

Feedback:

* Positiv respons overfor MILs arbejde det forgangne år fra aftagerpanelet
* Aftagerpanelet mener der er et stort marked indenfor erhvervsskolerne (SOSU’erne er langt fremme med hensyn til digitalisering)

*Se vedhæftede slides: Siden sidst - MIL aftagerpanel 6-10-2016*

**4. Uddannelsespolitiske tiltag og indflydelsen på MIL (LDH)**

Pointer fra oplæg:

* Styrelsen for it og læring er frontrunners
* Projekt for anvendelse af digitale læringsplatforme og læremidler er igangsat af den offentlige sektor
* Gymnasiereformen; digitale kompetencer skal styrkes for at opnå et kritisk blik på digitale medier
* Erhvervsuddannelser; begyndende fokus på digital dannelse
* Professionshøjskoler; ikke fælles fokus på udvikling af pædagogisk it og digitale kompetencer ift. forskning og udvikling
* Universiteterne; meget lidt fokus i rektorkollegiet på it og læring

Feedback:

* Folkeskolen (ift. folkeskolereformen) bør have yderligere fokus på at udvikle de kritiske øjne – men det er på vej
* Skal IT være et ”fag” eller skal det være ”på tværs af fag” eller begge dele?
* Så snart det er relevant for børnene (når de bliver eksponeret for digitaliseringsverdenen) skal de forberedes
* Meget lidt fremskridt på digitalisering på universiteterne
* Der ligger et pres på ældre medarbejdere i form af at al materiale/undervisning digitaliseres (eksamen, projektaflevering m.m.)
* Det er svært at få implementeret ikt og læring på Universiteterne
* Universiteterne er en mulig ny målgruppe: MIL bør udvikle valgmodul som er rettet mod universitetsuddannelserne idet de ikke har stor fokus på pædagogisk it
* Digitalisering er på vej i dagtilbud (0-6 årige), med fokus på digital dannelse og digitale læreprocesser for at klæde børnene på til skolestart
* Kunne Styrelsen for IT og læring/Ministeriet i samarbejde med Forskningsministeriet tage initiativ til et tværgående fokus på pædagogisk it og udvikling?

*Se vedhæftede slides: Uddannelsespolitiske tiltag og indflydelsen på MIL*

**5. Oplæg om udvikling af erhvervstoning – Ideoplæg (DKO + JN)  
Bilag A** – MIL Erhvervstoning

* Bygger på erfaring fra folkeskoletoningen som har været en stor succes
* Målgrupper; IT-mellemledere, IT-Projektledere, HR chefer, undervisere
* Temaer i erhvervstoningen; ”Online ledelse” og ”Ledelse af uformel læring i online teams i organisationer”
* Ønsker om aftagerpanelets feedback på erhvervstoningen, hvordan kan de hjælpe?

Feedback:

* Danmarks læringsfestival; MIL bør medbringe oplæg/projekt om erhvervstoning (<http://danmarkslaeringsfestival.dk/>)
* Det appellerer til mange flere målgrupper end kun erhvervslivet, især også kommunerne
* Få det fulde potentiale ud af initiativet, ikke kun for erhvervslivet (italesættelsen er vigtig)
* Valgmodulet går i mange retninger, mangler fokus på et særligt område, hvem er det henvendt til (tænk kundegrupper ind i målgruppen). Arbejd evt. med underopdelinger
* Hvad koster det at læse MIL?– bør være mere synlig på hjemmesiden
* Fordi det netop ikke er nyt er der behov for efteruddannelse indenfor feltet
* Understreg ledelse i modultitler
* Start med ledelsen/ambitiøse konsulenter/etablerede MBA’er som har ansvaret for at ændre organisationsstrukturen
* Vær mere skarp på hvad præcis formålet med modulet er og hvad de får ud af det (især på ledelsesniveau)
* Det kan være svært at skulle bede egen leder om en specifik lederuddannelse hvis ikke man selv er ansat som leder
* Ledelse på flere niveauer (pt. et projekt i KL)
* Forslag til valgmoduler: Projektledelse, Innovationsledelse, Procesledelse
* Vær realistisk omkring det erhvervslivet har mulighed for at lære (de lærer kun det de skal bruge, resten af processen er mindre interessant)
* Forslag til målgrupper: også offentlige institutioner/HR/privat erhvervsliv

*Se vedhæftede slides: Oplæg om udvikling af erhvervstoning – Ideoplæg*

**6. Initiativer rettet mod erhvervsuddannelserne (RØ)**

**Bilag B -** Nyt valgmodul forår 2017: It-baserede læringsdesign på erhvervsuddannelserne

* Forskningscenter for video; videokonference og digitale produktioner
* Video til brug i f.t. videokonference; workshops, uddannelser der mødes, projektarbejde, online feedback undervisere imellem – får det kropslige frem i undervisningen via udvikling af sproget idet man ikke fysisk er til stede samme sted
* Undervisningen skal baseres på de studerendes egne erfaringer
* Produktion af læringsvideoer kræver mere ift. at forberede og producere formidlingen, vinklingen og udvælgelsen af materiale etc. = It-baserede læringsdesign
* Medunderviser Arnt Louw, CEFU (<http://www.cefu.dk/emner/cefu-tilbyder/forskere/arnt-vestergaard-louw.aspx>)

Feedback:

* Målgruppe: pædagogiske konsulenter med en vis teoretisk ballast,
* Hold møder med de store institutioner
* Teknikken afskrækker ikke i ift generationsskift
* Koblingen mellem praksis og teori er vigtig således det ikke *kun* bliver teoritungt; anvend praktikforløb i modulet
* Den nye reform skal implementeres
* Uddanne ”dygtige didaktikere” som der er stor efterspørgsel på
* Sørg for at vægte dette valgmodul ift at forstå og arbejde med data (alle kommuner skal anskaffe sig dataredskaber til brug for at styrke deres kompetencer i at arbejde med data – dette kan MIL bidrage til)
* Mulighed: udvikl Erhvervs-ph.d.; dannelsesaspektet i brug af data
* Kan Ministeriet være behjælpelig ift sikkerhed? Lag for lag….

*Se vedhæftede slides: Initiativer rettet mod erhvervsuddannelserne*

Generelt:

* Kritiske forældre og lærere; det kræver at lærerne føler sig trygge i at bruge det og kan se gevinsten i det (guleroden)
* Læringsplatforme; hvilken branding får de? Det skal være en god oplevelse for forældrene/lærerne - undervise lærerne i hvor de kommunikerer hvad og hvordan (det kommunikative aspekt = positiv brugeroplevelse)
* Ikke top-down tænkning
* Sundhedsplatform: hele Region Hovedstaden implementerer netop dette – mulig målgruppe idet der her er skabt et kæmpe behov; de korrekte skal klædes på for at få patienterne til at forstå formålet
* Samme platform for alle aldersgrupper/institutioner – hvad gør denne nye kommunikationsplatform ved vores tænkning som børn, som voksne, som mennesker?!

**7. Yderligere ønsker og gode råd fra aftagerpanelet**

**8. Eventuelt**

* Mulighed for at skrive erhvervs-ph.d.